ส่อง 5 หุ้น งบปี 65 “เทิร์นอะราวด์” ALPHAX อัพไซด์พุ่ง 141%
สแกน 5 หุ้น CENTEL, SHR, PSG, ALPHAX และ MINT งบปี 65 “เทิร์นอะราวด์” ALPHAX อัพไซด์ทะยาน 141% 
สแกน 5 หุ้น CENTEL, SHR, PSG, ALPHAX และ MINT งบปี 65 “เทิร์นอะราวด์” ALPHAX อัพไซด์ทะยาน 141%
22 ก.พ. 2566

เข้าสู่ช่วงประกาศผลประกอบการปี 65 ของบริษัทจดทะเบียน (บจ.) ที่อยู่ในตลาดหลักทรัพย์แห่งประทศไทย (ตลท.) ซึ่งผลการดำเนินงานที่ออกมานั้นอาจจะเติบโตมากขึ้น ลดลง ขาดทุน พลิกขาดทุน หรือกลับมาพลิกมีกำไรก็ได้ ตามแต่สภาวะแวดล้อมที่บริษัทกำลังเผชิญใน ณ ขณะนั้น สำหรับในครั้งนี้ “ข่าวหุ้นธุรกิจ” จึงได้ยกตัวอย่างบริษัทที่มีแนวโน้มผลประกอบการในปี 65 จะกลับมามีกำไร 5 บริษัท ได้แก่ บริษัท โรงแรมเซ็นทรัลพลาซา จำกัด (มหาชน) หรือ CENTEL, บริษัท เอส โฮเทล แอนด์ รีสอร์ท จำกัด (มหาชน) หรือ SHR, บริษัท พีเอสจี คอร์ปอเรชั่น จำกัด (มหาชน) หรือ PSG, บริษัท อัลฟ่า ดิวิชั่นส์ จำกัด (มหาชน) หรือ ALPHAX และ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT
โดยบล.ฟินันเซีย ไซรัส คาดผลการดำเงินงานของ CENTEL ในไตรมาส 4/65 จะพลิกมีกำไร 325 ล้านบาท จากขาดทุนในไตรมาส 3/65 หนุนจากทั้งธุรกิจโรงแรมที่คาด RevPar ฟื้นตัวแรงตามการเปิดประเทศ ขณะที่ธุรกิจอาหารมี SSSG เป็นบวกแข็งแรงต่อเนื่องจากการบริโภคที่ฟื้นตัว ทั้งนี้คาดผลการดำเนินงานปี  65 จะพลิกมีกำไรได้ อยู่ที่ 225 ล้านบาท ส่วนแนวโน้มปี 66 คาดเร่งตัวอย่างมีนัยยะโดยคาดกำไรจะเติบโต 850% จากงวดเดียวกันของปีก่อน จากการเปิดประเทศเต็มปี ปรับเพิ่มราคาเป้าหมายเป็น 58 บาท แนะนำ “ซื้อ” อัพไซด์ 5.45%
ขณะที่ SHR บล.ฟินันเซีย ไซรัส คาดผลการดำเนินงานปี 65 จะพลิกมีกำไรได้เล็กน้อย 55 ล้านบาท และจะเร่งตัวขึ้นอย่างมีนัยยะเป็น 458 ล้านบาทในปี 66 รวมถึงได้ประโยชน์จากค่าไฟในยุโรปที่ปรับลงแรง อีกทั้งจีนเปิดประเทศเป็นบวกต่อธุรกิจโรงแรมในไทยและมัลดีฟท์ต่อเนื่อง แนะนำ “ซื้อ” ราคาเป้าหมาย 5.30 บาท อัพไซด์ 18.83%
ALPHAX บล.เมย์แบงก์ (ประเทศไทย) คาดแนวโน้มกำไรปี 65 จะยืนระดับ 100 ล้านบาท ซึ่งก็ยังให้ภาพเทิร์นอะราวด์ จากผลขาดทุน 2 ล้านบาทในปีก่อนได้ โดยได้รับแรงหนุนจากทั้งธุรกิจกัญชง-กัญชา ลิซซิ่ง และอสังหาฯ แนะนำราคาเป้าหมาย 2.94 บาท อัพไซด์ 140.98%
PSG บล.ดีบีเอส วิคเคอร์ส (ประเทศไทย) คาดปี 65 จะพลิกกลับมามีกำไรที่ 785 ล้านบาท จากการที่บริษัททยอยรับรู้โครงการต่างๆเข้ามาอย่างต่อเนื่อง ส่วนปี 66 จะทะยานเป็น 1.9 พันล้านบาท แนะนำ “ซื้อ” ราคาเป้าหมาย 2.06 บาท อัพไซด์ 63.49%
MINT บล.เคทีบีเอสที ประมาณการกำไรปกติในปี 65 อยู่ที่ 2.1 พันล้านบาท ฟื้นตัวดีขึ้นจากปี 64 ที่ขาดทุนสุทธิ 1.40 หมื่นล้านบาท แนะนำ “ซื้อ” ราคาเป้าหมาย 40 บาท อัพไซด์ 18.51%